เดดไลน์ เป็นมินิอัลบั้มภาษาเกาหลีลำดับที่สามของแบล็กพิงก์ โดยค่ายวายจีเอนเตอร์เทนเมนต์ วางจำหน่ายเมื่อวันที่ 27 กุมภาพันธ์ ค.ศ. 2026 มินิอัลบั้มนี้มีเพลงทั้งหมด 5 เพลงและนับเป็นผลงานแรกของวงนับตั้งแต่สตูดิโออัลบั้มชุดที่สอง บอร์นพิงก์ ในปี ค.ศ. 2022 และยังเป็นผลงานแรกที่เดอะออร์คาร์ดจัดจำหน่ายแทนอินเตอร์สโคปเรเคิดส์ แทร็กแรกจากอัลบั้ม เดดไลน์ คือเพลง 'จัมป์' ซึ่งขึ้นอันดับ 1 บนชาร์ตบิลบอร์ดโกลบอล 200 และและชาร์ตระดับประเทศในหลายประเทศ นอกจากนี้ยังขึ้นอันดับ 2 บนแกออนดิจิทัลชาร์ตของเกาหลีใต้ และอันดับ 28 บนบิลบอร์ดฮอต 100 ของสหรัฐอเมริกา ซิงเกิลที่ 2 โก ถูกปล่อยพร้อมกับมินิอัลบั้ม ก่อนการวางจำหน่ายมินิอัลบั้ม แบล็กพิงก์ได้ทัวร์คอนเสิร์ตเดดไลน์เวิลด์ทัวร์ในเดือนกรกฎาคม ค.ศ. 2025 ซึ่งเป็นทัวร์แบบจัดแสดงที่สนามกีฬาทั้งหมดครั้งแรกของแบล็กพิงก์ เบื้องหลัง ในเดือนธันวาคม ค.ศ. 2023 วายจีเอนเตอร์เทนเมนต์ประกาศว่าสมาชิกของแบล็กพิงก์ทุกคนได้ต่อสัญญากับค่ายสำหรับกิจกรรมของวง และระบุว่าจะมีอัลบั้มใหม่และทัวร์คอนเสิร์ตทั่วโลกตามมาในอนาคต ต่อมายัง ฮย็อน-ซ็อกยืนยันผ่านวิดีโอเมื่อเดือนกรกฎาคม ค.ศ. 2024 ที่เปิดเผยแผนงานในอนาคตของค่าย โดยอัลบั้ม และทัวร์คอนเสิร์ตดังกล่าวจะมีขึ้นในปี ค.ศ. 2025 ในเดือนพฤษภาคม ค.ศ. 2025 ลิซ่าให้สัมภาษณ์กับรายการวาไรตีรายการหนึ่งว่า 'พวกเราเพิ่งเข้าไปทำงานในสตูดิโอเมื่อไม่กี่วันก่อน' และอัลบั้มใหม่กำลังอยู่ในขั้นตอนการพัฒนา ในเดือนสิงหาคม ค.ศ. 2025 สื่อเกาหลีใต้ มายไดอารีโคเรีย รายงานว่า แบล็กพิงก์เตรียมปล่อยอัลบัมสั้นในเดือนพฤศจิกายน และได้ถ่ายภาพปกอัลบั้มเสร็จสิ้นแล้ว โดยวายจีเอนเตอร์เทนเมนต์ตอบกลับต่อรายงานดังกล่าวว่า จะประกาศรายละเอียดอย่างเป็นทางการภายหลังผ่านการโปรโมตของค่าย ในวิดีโอการประกาศของวายจี ที่เผยแพร่ผ่านยูทูบเมื่อวันที่ 17 สิงหาคม ยัง ฮย็อน-ซ็อก เปิดเผยว่าวงอยู่ในกระบวนการทำมินิใหม่ และตั้งเป้าว่าจะปล่อยผลงานดังกล่าว 'อย่างช้าที่สุด' ภายในเดือนพฤศจิกายน ในเดือนตุลาคม สื่อเกาหลีใต้ เอกซ์สปอร์ตนิว รายงานว่าแบล็กพิงก์ตั้งเป้าที่จะปล่อยอัลบั้มในเดือนธันวาคม โดยวายจีเอนเตอร์เทนเมนต์ตอบว่า 'วันวางจำหน่ายยังไม่ได้รับการยืนยัน' เมื่อวันที่ 20 ตุลาคม ค่ายยืนยันว่าแบล็กพิงก์จะเริ่มถ่ายทำมิวสิกวิดีโอสำหรับเพลงใหม่ภายในสัปดาห์นั้น และอัลบั้มอยู่ในขั้นตอนสุดท้ายของการเตรียมงานเพื่อให้ได้คุณภาพทางดนตรีสูงสุด ในเดือนธันวาคม แหล่งข่าวในอุตสาหกรรมระบุว่าการคัมแบ็กที่คาดการณ์ไว้ถูกเลื่อนออกไปเป็นเดือนมกราคม ค.ศ. 2026 เมื่อวันที่ 14 มกราคม Blackpink ประกาศอย่างเป็นทางการเกี่ยวกับอีพีภาษาเกาหลีชุดที่สาม เดดไลน์ ซึ่งมีกำหนดวางจำหน่ายในวันที่ 27 กุมภาพันธ์ ภายใต้สังกัดวายจีเอนเตอร์เทนเมนต์ และเปิดให้สั่งซื้อล่วงหน้าในวันเดียวกัน การโปรโมท ด้านการค้า หลังจากการประกาศอีพีเดดไลน์ เมื่อวันที่ 14 มกราคม ค.ศ. 2026 แบล็กพิงก์ได้ปล่อยภาพคอนเซปต์ชุดแรกของอีพีเมื่อวันที่ 29 มกราคม ซึ่งเป็นภาพโคลสอัพโทนขาวดำของสมาชิกแต่ละคนในชุดสีขาวทั้งหมด โดยซ่อนใบหน้าไว้ไม่ให้เห็นเต็มหน้า เมื่อวันที่ 5 กุมภาพันธ์ แบล็กพิงก์เปิดเผยรายชื่อเพลงทั้งห้าเพลงของอีพี ซึ่งรวมถึงซิงเกิลที่สองและเพลงนำของอัลบั้ม 'โก' เมื่อวันที่ 9 กุมภาพันธ์ กลุ่มได้เปิดตัวโปสเตอร์ภาพลักษณ์ของสมาชิกแต่ละคนในเวอร์ชันที่มีป้ายกำกับว่า 'Statue' และ 'Red Light' ซึ่งนับเป็นการเผยโฉมภาพเต็มของสมาชิกแต่ละคนเป็นครั้งแรก; และเมื่อวันที่ 20 กุมภาพันธ์ แบล็กพิงก์ได้ปล่อยโปสเตอร์เวอร์ชัน 'เดดไลน์' ซึ่งเป็นภาพถ่ายแบบเต็มวงในชุดสีดำทั้งหมด เพื่อเฉลิมฉลองการเปิดตัวอีพี 'เดดไลน์' แบล็กพิงก์ได้เปิดตัวโปรเจกต์ความร่วมมือกับพิพิธภัณฑ์สถานแห่งชาติเกาหลี ร่วมกับสปอติฟาย นับเป็นครั้งแรกที่ศิลปินเคป๊อปเข้าร่วมความร่วมมือขนาดใหญ่กับพิพิธภัณฑ์ดังกล่าว ในช่วงจัดงานระหว่างวันที่ 27 กุมภาพันธ์ ถึง 8 มีนาคม ภายนอกอาคารและลานกลางแจ้งของพิพิธภัณฑ์ถูกประดับไฟสีชมพูทุกคืน ขณะที่ภายในได้จัดโซนรับฟังอีพีไว้ที่ส่วน 'Path to History' นอกจากนี้ยังมีรอบพรีลิสเทนนิงแบบจำกัดผู้เข้าร่วมในวันที่ 26 กุมภาพันธ์ หนึ่งวันก่อนการปล่อยอีพี อีกทั้งยังมีออดิโอไกด์ที่บันทึกเสียงโดยสมาชิกแบล็กพิงก์สำหรับวัตถุจัดแสดงคัดเลือก 8 ชิ้น โดยจีซูและเจนนีบรรยายภาษาเกาหลี โรเซ่บรรยายภาษาอังกฤษ และลิซ่าบรรยายภาษาไทย ป๊อปอัปสโตร์จัดขึ้นระหว่างวันที่ 29 กุมภาพันธ์ ถึง 8 มีนาคม ในกรุงโซล จำหน่ายสินค้าเมอร์ชันไดส์และ 'โซลอีดีชัน' แบบลิมิเต็ดของอีพี 'เดดไลน์' ซึ่งมีปกอัลบั้มพิเศษที่ผสมผสานสไตล์ของแบล็กพิงก์เข้ากับความงามแบบดั้งเดิมของเกาหลี นอกจากนี้ยังมีการเปิดป๊อปอัปสโตร์เพิ่มเติมในหลายเมือง รวมถึงฮ่องกงและมาเก๊า ซิงเกิล ซิงเกิลนำของอีพี 'เดดไลน์' คือ 'Jump' ถูกปล่อยผ่านวายจีเอนเตอร์เทนเมนต์ภายใต้ความร่วมมือด้านการจัดจำหน่ายครั้งใหม่กับเดอะออร์คาร์ด เมื่อวันที่ 11 กรกฎาคม ค.ศ. 2025 ในบทสัมภาษณ์กับนิตยสารโว้กโคเรีย ลิซ่าเปิดเผยว่า 'จัมป์' เป็นซิงเกิลพรีรีลีสจากอัลบั้มที่กำลังจะมาถึงของวง 'จัมป์' เปิดตัวที่อันดับหนึ่งบนชาร์ตบิลบอร์ดโกลบอล 200 กลายเป็นเพลงอันดับหนึ่งลำดับที่สามของวง เพลงขึ้นอันดับหนึ่งในประเทศมาเลเซีย สิงคโปร์ ไต้หวัน ไทย และเวียดนาม รวมถึงขึ้นอันดับสองบนชาร์ต Circle Digital Chart ของเกาหลีใต้ นอกจากนี้ยังเปิดตัวที่อันดับ 28 บนชาร์ต Billboard Hot 100 ของสหรัฐอเมริกา ทำให้วงมีผลงานติดชาร์ตดังกล่าวเป็นครั้งที่สิบ 'โก' ถูกปล่อยพร้อมกับอัลบั้มเมื่อวันที่ 27 กุมภาพันธ์ ค.ศ. 2026 ในฐานะแทร็กนำและซิงเกิลที่สองของอัลบั้ม ทัวร์คอนเสิร์ต แบล็กพิงก์กำลังแสดงคอนเสิร์ตในทัวร์ 'เดดไลน์เวิลด์ทัวร์' ที่มิลาน เมื่อวันที่ 19 กุมภาพันธ์ ค.ศ. 2025 วายจีเอนเตอร์เทนเมนต์ได้ประกาศวันจัดทัวร์คอนเสิร์ตในสนามกีฬาหลายแห่ง ทั้งในเกาหลีใต้ อเมริกาเหนือ และยุโรป รวมถึงการแสดงที่สนามกีฬาเวมบลีย์ในลอนดอน ทำให้พวกเธอเป็นเกิร์ลกรุ๊ปเคป็อปวงแรกที่ได้แสดง ณ สถานที่แห่งนี้ เมื่อวันที่ 16 พฤษภาคม แบล็กพิงก์ได้ประกาศชื่อทางการของทัวร์ว่าเดดไลน์เวิลด์ทัวร์ เนื่องจากกระแสตอบรับสูง จึงมีการเพิ่มรอบการแสดงในยุโรปที่สนามกีฬาเวมบลีย์และสตาดเดอฟร็องส์ในกรุงปารีส นอกจากนี้ยังมีการเพิ่มการแสดงที่ซิติฟิลด์ในนครนิวยอร์ก สนามกีฬาโรเจอร์ในโตรอนโต และสนามกีฬาโซไฟในลอสแอนเจลิส หลังบัตรในอเมริกาเหนือจำหน่ายหมดอย่างรวดเร็ว เมื่อวันที่ 27 พฤษภาคม วายจีเอนเตอร์เทนเมนต์ได้ประกาศกำหนดการทัวร์ในทวีปเอเชีย ทัวร์เริ่มต้นเมื่อวันที่ 5 กรกฎาคม ค.ศ. 2025 ที่สนามกีฬาโคยังเมืองโคยัง ประเทศเกาหลีใต้ และสิ้นสุดเมื่อวันที่ 26 มกราคม ค.ศ. 2026 ที่ไคตั๊กสเตเดียมในฮ่องกง ในการแสดงรอบแรกที่โคยัง แบล็กพิงก์ได้เปิดตัวการแสดงสดเพลงพรีรีลีสของอีพี 'จัมป์' เป็นครั้งแรก เพลงและเนื้อเพลง เพลงแรก 'จัมป์' เป็นเพลงแนว ฮาร์ดสไตล์ ยูโรแดนซ์ และแดนซ์ป็อป ที่ผสมผสานองค์ประกอบของอีดีเอ็ม ซินท์ป็อปและเทคโน และเปิดเพลงด้วย 'ริฟฟ์กีตาร์อันโดดเด่นที่ให้ความรู้สึกแบบภาพยนตร์คาวบอยตะวันตก' เนื้อเพลงกล่าวถึงความสนุกของค่ำคืนที่ออกไปเที่ยวกับกลุ่มเพื่อนผู้หญิง ถ่ายทอดพลังของความเป็นพี่น้องที่นำไปสู่อิสรภาพ และชวนให้ทุกคนลงสู่ฟลอร์เต้นรำและกระโดดไปด้วยกัน การตอบรับเชิงวิจารณ์ ในการวิจารณ์ของแอสโซซิเอเต็ดเพรส คริสตินา จาเลรู ให้คะแนน เดดไลน์ สี่ดาวจากห้าดาว โดยอธิบายว่า 'เป็นการหวนคืนสู่ฟอร์มที่ยอดเยี่ยม แม้จะสั้นเกินไปเล็กน้อย' และเป็นบทหนึ่งที่น่าพึงพอใจในผลงานเพลงของวง ขณะที่ แคลช โรบิน เมอร์เรย์ กล่าวชื่นชมอีพีนี้ในเชิงบวกว่าเป็น 'การกลับมาอย่างพอดี และลงตัว' ของวง และยังเน้นย้ำถึงพลังการทำงานร่วมกันของสมาชิกแต่ละคนภายหลังจากที่แต่ละคนได้มีผลงานเดี่ยวของตนเอง การตอบรับเชิงพาณิชย์ เมื่อวางจำหน่าย เดดไลน์ ทำยอดขายได้ 1.44 ล้านชุดภายในเวลาเพียงสี่ชั่วโมง และทำลายสถิติยอดขายวันแรกสูงสุดของเกิร์ลกรุ๊ปเคป็อปในประวัติศาสตร์ชาร์ตฮันเทโอ แซงหน้าเอสปากับอีพีมายเวิลด์ (ค.ศ. 2023) นอกจากนี้แบล็กพิงก์ยังกลายเป็นเกิร์ลกรุ๊ปวงแรกในประวัติศาสตร์ชาร์ตฮันเทโอที่มีอัลบั้มสองชุดหรือมากกว่านั้นซึ่งมียอดขายเกิน 1 ล้านชุดภายในวันแรกของการวางจำหน่าย ต่อจากบอร์นพิงก์ที่ทำยอดขายได้ 1.01 ล้านชุดในปี ค.ศ. 2022 รายชื่อเพลง หมายเหตุ เพลง 'จัมป์' และ 'โก' ในภาษาอังกฤษ มีการจัดรูปแบบในตัวพิมพ์ใหญ่ทั้งหมด เพลง 'มีแอนด์มาย' ในภาษาอังกฤษ มีการจัดรูปแบบเป็นตัวพิมพ์ใหญ่เฉพาะตัวแรกของประโยค บุคลากร เครดิตดัดแปลงจากแอปเปิลมิวสิก แบล็กพิงก์ – ร้องเพลง (ทุกแทร็ก) เซอร์คัท – คีย์บอร์ด (แทร็กที่ 2) คริส มาร์ติน – เปียโน, คีย์บอร์ด, กีตาร์อะคูสติก, เสียงร้องประสาน (แทร็กที่ 2) เบลล่า โคริช – เสียงร้องประสาน, วิศวกรรมเสียงเพิ่มเติม (แทร็กที่ 2) เดนิส คาริเต้– เสียงร้องประสาน (แทร็กที่ 2) เชเนก้า แฮมิลตัน – เสียงร้องประสาน (แทร็กที่ 2) สตีวี แม็คกี้ – เสียงร้องประสาน (แทร็กที่ 2) ดร.ลู้ก – โปรแกรมมิง, คีย์บอร์ด, เพอร์คัสชัน (แทร็กที่ 3–4); เสียงร้องประสาน (แทร็กที่ 3); กีตาร์, เบส (แทร็กที่ 4) วอห์น โอลิเวอร์ – โปรแกรมมิง, คีย์บอร์ด, เพอร์คัสชัน (แทร็กที่ 3) โทเบียส วินคอร์น – โปรแกรมมิง, คีย์บอร์ด, เพอร์คัสชัน (แทร็กที่ 3) เธรอน โทมัส – เสียงร้องประสาน (แทร็กที่ 3) เชไลไล – เสียงร้องประสาน (แทร็กที่ 3–4) สตีเวน วูล์ฟ – กลอง (แทร็กที่ 4) โจอี ฟาร์เรล – รีคอร์เดอร์, ผู้ช่วยวิศวกรเสียง (แทร็กที่ 4) อีแจ – เสียงร้องประสาน (แทร็กที่ 4) เอวา เจมส์ – เสียงร้องประสาน (แทร็กที่ 4) เท็ดดี – โปรดักชันเสียงร้อง (แทร็กที่ 2–5) เซอร์บัน เกเนีย – มิกซ์เสียง (แทร็กที่ 2) คลินต์ กิบบ์ส – มิกซ์เสียง (แทร็กที่ 3–4) จอช กุดวิน – มิกซ์เสียง (แทร็กที่ 5) คริส เกห์ริงเกอร์ – มาสเตอริง (แทร็กที่ 2–5) เทต แมคโดเวลล์ – วิศวกรรมเสียง, โปรดักชันเพิ่มเติม (แทร็กที่ 2) บิลล์ ราห์โก – วิศวกรรมเสียง, โปรดักชันเพิ่มเติม (แทร็กที่ 2) กุ้น หยิน – วิศวกรรมเสียง (แทร็กที่ 2–5) คาร์ล แบง – วิศวกรรมเสียง (แทร็กที่ 2–5) โรเบิร์ต ปาลมา – วิศวกรรมเสียง (แทร็กที่ 2) คาลานี ทอมป์สัน – วิศวกรรมเสียง, โปรดักชันเสียงร้อง (แทร็กที่ 3–4) ไทเลอร์ เชพพาร์ด – ผู้ช่วยวิศวกรเสียง (แทร็กที่ 3–4) แกรนท์ ฮอร์ตัน – ผู้ช่วยวิศวกรเสียง (แทร็กที่ 3–4) ประวัติการปล่อยผลงาน + ประวัติการปล่อยผลงาน ภูมิภาค วันที่ รูปแบบ ค่ายเพลง หลากหลาย 27 กุมภาพันธ์ ค.ศ. 2026 วายจี หมายเหตุ อ้างอิง